…….زالبول….
دگنیاءِ توکءَ ھرچ زالبولے کہ ھست آ گوش ایت کہ مئے ھَک گار انت مارا مئے ھک دیگ نہ بیتگ اے ھرروچیگیں گپ انت ماں رسانکدراں اوں گپ ھمیش انت .بلے منی ھیالءَ ھَک رسگءَ انت . اسلءَ جنین زات کہ ھست انت بے زنگءُ ماسیتءَ نہ بیت . ھروھدءَ زنگ ئِے دپءَ انت .
 دومی مئے زالبول ءُ مئے چاگرد .
 باز جاہ ءَ من گنداں کہ بازیں مردم گوش اَنت کہ بلوچ زالبول ءَ انچو بستار نہ دنت بلے من گوشاں اے گپ رد انت .مئے دود ءُ رُبیدگ ءَ چہ کدیماں زالبولانی ازت ءُ اھترام شرپ کُتگ . پد ءَ انچوش زالبول جھل نہ جتگ انت کہ چوش کہ دگہ لھتیں راج ھست انت ..انچوش کہ پٹان انت اشاں بچار کہ جنین زات ءَ وتی رَیّت سرپد بنت بلے ما چوش نہ ایں .اربانی کوھنیں کسہ ھست انت کہ جنین زھگ زندگ ءَ کبر ءُ گور کتگ انت .بلے منی ھیالءَ بلوچ ءَ انگت چوش نہ کتگ .
 بلوچ زال ءَ پس چارینتگ بلوچءِ ناڈی شنکاں بوتگ بلے اے گَپ نہ بوتگ کہ تئی ناڈی یا تئی زال پرچا بزگل ءَ انت آ مرد دلجم بوتگ کہ منی گوم ءَ ھرابیں کارے نہ بیت اگاں منی جن یا ناڈی ڈنا روت بلے دگہ مشکلے آئی ءِ سرا نہ کپ ایت. . نوں شما من ءَ بگوش اِت کہ بلوچ کجا تنگ نزر بوت کجا آئی ءَ جھل چاری کت .
 آدگہ گپ ایش انت مرچاں من ھمے گپءَ اشکنگءَ آں کہ مئے راج جھل چار ایت بزاں تنگ نزر انت بلے من ءَ اے باور نہ کنت .مئے لوگاں اگاں مردیں نہ بوتگ گڑا مھمانے اتکگ ھمے زال ءَ بَزگ ءَ ورگ چَرگ کتگ پہ ازت راھی کتگ بلے کدی آئی ءِ لوگ واجہ اے گپ ءَ نہ وش نہ بوتگ انگت شرپ دار بوتگ .
 بلے اے دور ءِ مردماں منی سر پر نہ بیت .
 منی گپ ءِ مراد ایش انت کہ بلوچ ءَ ھر وھد ءَ زالبولانی ازت کتگ انگت کنت . بلوچ تنگ چاریں راجے نہ انت اگاں یکے ءَ وتی زمیر بھا کتگ یا وت انگت دودءُ ربیدگاں پوہ نہ انت آ بلوچ راج ءِ ردی نہ انت
 باید ما وتی دود ءُ رُبیدگاں سرپد بہ بہ ایں وتی پشت ءُ دیم ءَ بچار ایں وتی چُکاں پہ وانگءَ سکین بہ دے ایں تاکہ ما سرپد بہ بِہ ایں کہ ما چے ایں
 تاکہ مئے چک ءُ جنین الم ءَ گوں دوستی نہ کنت بزاں ما انگت پشت کپتگ ایں ءُ پشت کپ ایں .
 دومی گپ مئے زالبول پرچا گوں لبزانکءَ نَزیکی نہ کن انت ؟
 اے واست ءَ کہ بے المی انت بے زانتی انت اگاں یک جنکّے دو کلاس وان ایت گڑا الم چہ وتی ماتیں زبان ءَ بے ھال بیت دگرانی پشکءَ دگرانی دوداں وتا گوں شردین ایت .بلے ھرکس وتی چاگردءَ وتی لوگءَ وت سمبھین ایت مئے شمئے پرز(فرض) انت کہ وتی چاگردءَ وت بہ پلگار ایں وتی لوگ ءَ بلوچی دوداں وت زندگ بہ کن ایں
 شمئے کستر گپور درملکی